

अपने नैचुरल हैज़र्ड्स (प्राकृतिक आपदाओं) के कवर के बारे में जानें

# हमारे इस सुंदर से देश में प्राकृतिक आपदाओं का खतरा बहुत अधिक है। इस बारे में जानना अच्छी बात है कि हमारी राष्ट्रीय प्राकृतिक आपदा बीमा योजना आपको कवर करती है, और इस (कवर) की सीमाओं को समझना चाहिए।

# EQC का नाम अब NHC Toka Tū Ake में बदल गया है

**1 जुलाई 2024** को EQC का नाम बदल कर Natural Hazards Commission Toka Tū Ake (नैचुरल हैज़र्ड्स कमीशन टोकु टू आके) हो गया है।

हमारा एक नया कानून, नैचुरल हैज़र्ड्स इंश्योरेंस एक्ट (प्राकृतिक आपदा बीमा अधिनियम) है, तथा 1 जुलाई 2024 को या उसके बाद होने वाले प्राकृतिक आपदा क्षति के किसी भी नए दावे का प्रबंधन इस नए अधिनियम के तहत किया जाएगा। हमारे कवर को प्राकृतिक आपदा कवर (NHCover) कहा जाता है। 1 जुलाई 2024 से पहले हुई किसी भी क्षति को भूकंप आयोग अधिनियम 1993 के अंतर्गत कवर किया जाएगा।

यह कवर दोनों अधिनियमों के अंतर्गत समान है, और आप बदलावों के बारे में अधिक जानकारी को हमारी वेबसाइट: [www.naturalhazards.govt.nz](http://www.naturalhazards.govt.nz) पर पढ़ सकते हैं।

# हम आपको कई प्राकृतिक आपदाओं के लिए कवर करते हैं

हम आपके घर और जमीन को भूकंप, भूस्खलन, ज्वालामुखी गतिविधि, हाइड्रोथर्मल (जलतापीय) गतिविधि और सुनामी सहित विभिन्न प्रकार की आपदाओं से होने वाले नुकसान को कवर करते हैं।

हम तूफान और बाढ़ से आपकी बीमा की हुई भूमि को हुए नुकसान को भी कवर करते हैं (इन घटनाओं के लिए घर का कवर आमतौर पर आपकी निजी बीमा पॉलिसी के माध्यम से प्रदान किया जाता है) और हम उपरोक्त प्राकृतिक आपदाओं में से किसी के भी कारण होने वाली आग से हुए नुकसान को कवर करते हैं।

## आपकी प्राकृतिक आपदा बीमा लेवी सुनिश्चित करती है कि आपके पास NHCover का कवर है

यदि आपकी संपत्ति प्राकृतिक आपदा से क्षतिग्रस्त हो जाती है, तो NHCover आपके बीमा किए गए घर की पहली $300,000 की राशि का बीमा प्रदान करता है और इसके नीचे और आसपास की भूमि के कुछ क्षेत्रों के लिए कवर प्रदान करता है। हम इस जानकारी में “होम (घर)” शब्द का उपयोग करते हैं, जबकि अधिनियम “ड्वैलिंग (निवास)” शब्द का उपयोग करता है।

कोई भी व्यक्ति जिसके पास वैध निजी बीमा पॉलिसी है और जिसमें अग्नि सुरक्षा शामिल है, उसे यह सुरक्षा प्राप्त होती है तथा वह अपने निजी बीमा प्रीमियम के माध्यम से लेवी का भुगतान करता है। आम तौर पर, अपने घर या होली डे होम (अवकाश गृह) के लिए वैध निजी बीमा रखने वाला हर व्यक्ति, जिसमें अग्नि बीमा भी शामिल है, प्राकृतिक आपदा बीमा लेवी का भुगतान करता है और उसे हमारा बीमा कवर उपलब्ध होता है।

# क्लेम (दावा) करने के लिए अपने बीमाकर्ता से बात करें

बीमाकर्ता हमारी ओर से दावों का आकलन और प्रबंधन करते हैं, ताकि ग्राहकों के लिए यह प्रक्रिया सरल हो सके।

यदि आपको एक क्लेम (दावा) करने की आवश्यकता है, या अपने कवर के बारे में कोई प्रश्न हैं (क्या कवर किया गया है और क्या नहीं समेत), तो आपका बीमाकर्ता आमतौर पर आपके लिए सबसे अच्छा संपर्क बिन्दु होता है।

# अपने कवर के बारे में जानें

## आपका घर– पहले $300,000

### आपके घर के लिए हम निम्न के लिए कवर प्रदान करते हैं:

* आपका घर या होलीडे होम
* [घर से] अलग इमारतें या संरचनाएं जिन्हें आप अपने दैनिक जीवन के हिस्से के रूप में उपयोग करते हैं (उदाहरण के लिए शैड, गैराज, पर्गोला)
* कुछ आवश्यक सेवाएँ जो आपके घर को सेवा प्रदान करती हैं, जैसे कि जल आपूर्ति, जल निकासी, सीवरेज (मल-व्यवस्था) गैस, बिजली, हीटिंग या दूरसंचार।

### हम कितनी राशि कवर करते हैं

यदि आपका घर किसी प्राकृतिक आपदा से क्षतिग्रस्त हो जाता है, तो हम आपके घर और उससे संबंधित इमारतों की मरम्मत या प्रतिस्थापन के लिए आम तौर पर पहले **$300,000 + जीएसटी** तक का मुआवजा प्रदान कर सकते हैं।

इस राशि से अधिक का कोई भी कवर आपकी निजी बीमा पॉलिसी के माध्यम से प्रदान किया जाता है।

आप अपने बीमाकर्ता से घर के लिए जितनी राशि का बीमा कवर खरीद रहे हैं, वह आपके घर के पुनर्निर्माण के लिए पर्याप्त है, इसकी नियमित रूप से जाँच करना एक अच्छी बात है।

## आपकी भूमि – कुछ सीमाओं के साथ एक अनोखा कवर

आओटियारोआ न्यूज़ीलैंड दुनिया के उन एकमात्र देशों में से एक है, जहाँ प्राकृतिक आपदा आयोग द्वारा आवासीय भूमि बीमा उपलब्ध कराया जाता है। यह कवर आम तौर पर मरम्मत के लिए एक योगदान होता है, और आप अपने बीमाकर्ता के माध्यम से अतिरिक्त भूमि कवर नहीं खरीद सकते। कुछ बीमाकर्ता भूमि की संरचनाओं, जैसे कि रिटेनिंग (अवरोधक) दीवारों, पुलों और पुलियों के लिए अतिरिक्त टॉप-अप कवर प्रदान कर सकते हैं। यह जानने के लिए अपने बीमाकर्ता से बात करें कि कौन सा कवर उपलब्ध है।

### आपकी भूमि के लिए, हम निम्न सीमित क्षेत्र को कवर प्रदान करते हैं:

* आपके घर और संबंधित इमारतों और संरचनाओं के नीचे की और **आसपास 8 मीटर** **तक** की भूमि
* घर से **60 मीटर** की दूरी तक आपके मुख्य पहुंच मार्ग के नीचे की भूमि
* एक सीमा तक कुछ रिटेनिंग (अवरोधक) दीवारें, पुल और पुलिया।

### आपका भूमि का कवर सीमित है

हम केवल लैंड कैप (भूमि सीमा) तक की मरम्मत की लागत के लिए कवर प्रदान कर सकते हैं, जो आपकी बीमाकृत, क्षतिग्रस्त भूमि के मूल्य पर आधारित है।

क्योंकि यह एक योगदान है, कभी-कभी हमारा कवर आपकी संपत्ति को हुए नुकसान की पूरी तरह से मरम्मत करने के लिए पर्याप्त नहीं होगा। इन सीमाओं को समझना तथा यह जानना जरूरी है कि आप अपनी संपत्ति के जोखिमों का प्रबंधन कैसे कर सकते हैं।

आप हमारी वेबसाइट: [www.naturalhazards.govt.nz/know-your-cover](http://www.naturalhazards.govt.nz/know-your-cover) पर कवर के बारे में अधिक जानकारी प्राप्त कर सकते हैं।

यह जानकारी Natural Hazards Insurance Act (प्राकृतिक आपदा बीमा अधिनियम) के तहत हमारे द्वारा प्रदान किए जाने वाले बीमे का एक सामान्य सारांश प्रदान करती है। इस अधिनियम की प्राथमिकता इस फ़्लायर की विषय-वस्तु पर सदा रहेगी।

इस फ़्लायर में दी गई जानकारी उन मकान मालिकों के लिए मान्य है जो प्राकृतिक आपदा बीमा लेवी (शुल्क) का भुगतान किसी ऐसे निजी बीमाकर्ता के माध्यम से करते हैं, जो हमारे साथ बीमा साझेदारी का सदस्य है। Direct NHCover (प्रत्यक्ष एनएचकवर) ग्राहकों या जिनके निजी बीमाकर्ता हमारे साथ साझेदारी नहीं करते हैं, [उनके लिए] NHCover (एनएचकवर) प्राप्त करने या दावा करने के विवरण भिन्न हो सकते हैं। अधिक जानकारी के लिए [www.naturalhazards.govt.nz/insurance-and-claims/ वेबसाइट](http://www.naturalhazards.govt.nz/insurance-and-claims/) पर जाएं।

# Natural Hazards Commission (प्राकृतिक आपदा आयोग) Toka Tū Ake के बारे में

Natural Hazards Commission Toka Tū Ake (प्राकृतिक आपदा आयोग) आओटियारोआ न्यूज़ीलैंड की प्राकृतिक आपदा बीमा योजना है, जो तब लागू होती है जब आपका घर किसी प्राकृतिक आपदा से क्षतिग्रस्त हो जाता है।

इस योजना को पहली बार 1945 में स्थापित किया गया था ताकि यह सुनिश्चित किया जा सके कि सभी न्यूज़ीलैंडवासियों को प्राकृतिक आपदा कवर प्राप्त हो सके।

लगभग 80 वर्षों के बाद, हमने इसमें बड़े परिवर्तन किए हैं, लेकिन लोगों, संपत्ति और समुदाय पर प्राकृतिक आपदाओं के प्रभाव को कम करने के लिए अपने काम के प्रति प्रतिबद्ध रहते हुए, हम:

1. हमारे देश की प्राकृतिक आपदा कवर बीमा योजना का प्रबंधन कर रहे हैं
2. अधिक लचीले समुदायों के निर्माण के लिए अनुसंधान और शिक्षा में निवेश कर रहे हैं
3. प्राकृतिक आपदाओं के प्रति न्यूज़ीलैंड की तत्परता बनाने में मदद कर रहे हैं, ताकि जब आपको हमारी आवश्यकता हो तो हम आपके लिए मौजूद रहें।

हमें संपर्क करें

आप [info@naturalhazards.govt.nz](mailto:info@naturalhazards.govt.nz) पर ईमेल करके हमें संपर्क कर सकते हैं

आप NHC Toka Tū Ake, PO Box 311, Wellington 6140 पते पर लिख सकते हैं

आप 0800 DAMAGE (0800 326 243) नंबर पर फोन भी कर सकते हैं

यदि अंग्रेज़ी आपकी पहली भाषा नहीं है तो आप निःशुल्क एक दुभाषिए के लिए आवेदन कर सकते हैं,

यदि आप बहरे हैं, आपको सुनने में कठिनाई है, अंधे-बेहरे हैं, बोलने में अक्षम हैं या आपको बात करने में कठिनाई होती है, तो आप न्यूज़ीलैंड रिले सेवा www.nzrelay.co.nz का उपयोग कर सकते हैं।